open-index/open-wikipedia-markdown huggingface dataset:
Didysis ibis

**Didysis ibis** (*Thaumatibis gigantea   *) –  ibinių (*Threskiornithidae*) šeimos paukštis. 
## Išvaizda
Stambiausias ibinių šeimos paukštis. Kūno ilgis 102 – 106 cm, svoris – 4,2 kg. Plunksnų danga pilkai rudos spalvos. Sparnai sidabriškai rudi, plunksnos apkraštuotos juodai. Galva plika, pilkai ruda. Snapas ilgas, lenktas, gelsvai rudas. Kojos oranžinės. Akys tamsiai raudonos. 
## Paplitimas
Paplitęs Kambodžos šiaurėje ir šiaurės rytuose. Negausios populiacijos pastebėtos Laoso pietuose ir Yok Dono nacionaliniame parke, Vietname. 
## Biologija
Biotopas – žemupiai; raistai; ryžių laukai; atviros, medžiais apaugusios, lygumos; sparnenių miškai ir plačių upių pakrantės. Sėslus paukštis. Gyvena pavieniai arba nedidelėmis grupėmis. Minta vėžiagyviais, smulkiais varliagyviais ir ropliais ir sėklomis. Lizdus krauna medžiuose. Kartos trukmė – 8 metai.
## Apsaugos būklė
Pasaulinės gamtos apsaugos organizacijos duomenimis yra grėsmingai nykstanti rūšis. populiacijoje yra 200 suaugusių individų.
Populiacijos mažėjimo priežastys: miškų kirtimas, šlapynių sausinimas, medžioklė, kiaušinių rinkimas ir žmonių trukdymas.
Rūšies apsaugos priemonės:
*Oficialiai saugomas Kse Piano nacionalinėje bioįvairovės teritorijije, Laose ir  Lomfato draustinyje, Kambodžoje. 
*Monitoringas ir švietimas.
*Medžioklinių šautuvų savininkų kontrolė.
## Šaltiniai

## Nuorodos
*Wildscreen Arkive. Giant ibis , anglų k.
*Edge of existence , anglų k.
Kalnijų tvenkinys

**Kalnijų tvenkinys** – tvenkinys Lietuvoje, Mažeikių rajone, Sedos pietvakariniame pakraštyje. Sudarytas užtvenkus Beržupio upelį (Varduvos intakas) 0,6 km nuo jo žiočių. Tvenkinio ilgis iš vakarų į rytus – 1,32 km, plotis – iki 0,28 km. Altitudė 112 m. Tvenkinį skersai kertančio vietinės reikšmės kelio pylimas dalija tvenkinį į 2 dalis. Šiaurvakarinis krantas aukštas. Vakarinė dalis yra labai užžėlusi vandens augalija, vakarinis galas užpelkėjęs. Šiaurinėje pakrantėje įsikūrusi Kalnijų gyvenvietė, pietinėje – plyti dirbami laukai ir Kalnijų ir Pagardės pavienės sodybos. Rytine pakrante eina kelias .

Tvenkinys įrengtas – 1986 m.

## Šaltiniai

* Tvenkinių katalogas. Aplinkos apsaugos ministerija. Kaunas, 1998
Kušuhas

**Kušuhas** arba ***Kužuchas*** (*Kušuḫ*, ugaritų k. *kḏġ, kzġ*) – Mėnulio dievas huritų mitologijoje. Paprastai vaizduotas su pusmėnuliu ant galvos dangalo. Laikytas sutarčių užtikrinimu (jo epitetas – „Sutarčių viešpats“). Minimas mite apie Sidabrą: Kumarbio šalininkas Sidabras grasina Tešubo sąjungininkams Kušuhui ir Šimigai.

Kušuhas atitinka šumerų-akadų Siną bei hetitų ir luvių Armą.

## Šaltiniai
Emiljena

**Emiljena** () – 1975 m. Prancūzijoje sukurtas erotinis filmas, kuriame vieną pagrindinių vaidmenų atlieka Betty Mars – aktorė ir dainininkė, 1972 m. atstovavusi savo šalį Eurovizijos dainų konkurse.

## Pagrindiniai aktoriai
* Betty Mars – Emiljena
* Pierre Oudrey – Klodas
* Nathalie Guerin – Nukė
* Marc Ariche
* Noelle Leiris
* Lucienne Legrand
* Francoise Dorner

## Turinys

Meno galerijos šeimininkas Klodas, nepatenkintas savo ir žmonos Emiljenos seksualiniu gyvenimu, turi meilužę, jauną menininkę Nukę. Pastaroji iš judviejų santykių tikisi daugiau, tačiau matydama, kad vyras neketina dėl jos palikti žmonos, nusprendžia savaip paveikti situaciją: ji pati susipažįsta su Emiljena ir pradeda šią vilioti. Kuomet ši galiausiai pasiduoda pagundai, Nukė atveria visas kortas ir jai, ir Klodui. Susitaikiusi su nauja padėtimi, trijulė pradeda gyventi kartu, tačiau greta santykių su Nuke, Klodas vis daugiau skiria dėmesio savo žmonai, tuo sukeldamas meilužės pavydą. Situacija vis labiau komplikuojasi: Nukė tampa nėščia, o Emiljena, jausdamasi esanti pašalinė, pradeda ieškoti seksualinių nuotykių...
Drakulos duktė

**Drakulos duktė** () – režisieriaus Jesus Franco 1975 m. sukurtas erotinis siaubo filmas.

## Pagrindiniai aktoriai
* Carmen Yazalde (titruose pažymėta kaip Britt Nichols)
* Anne Libert
* Alberto Dalbes
* Howard Vernon
* Daniel White
* Jelena Samarina

## Turinys

Aplankiusi mirties patale gulinčią senelę, jauna mergina sužino, jog jų kilmingoje giminėje yra vampyrų. Mergina kartu su savo drauge ir dėde apsigyvena sename šeimos name, o miestelyje prasidėjus paslaptingoms mirtims, mergina tampa pagrindine įtariamąja...
Brymbo FC

**Brymbo FC** – Velso futbolo klubas iš Tanifrono.

## Istorija

Klubas įkurtas 1943 m. 

1996 m. **Brymbo FC** susijungė su gretimo kaimo New Broughton FC klubu ir tapo **Brymbo Broughton FC**.

2005 m. **Brymbo Broughton FC** susijungė su Summerhill United FC ir buvo tapę **Summerhill Brymbo FC**. 

Nuo 2006-07 sezono vėl vadinasi **Brymbo FC**.

Kelis sezonus rungtyniavo Cymru Alliance lygoje, bet joje neįsitvirtino.

## Pasiekimai
* Negali pasigirti aukštais pasiekimais.

## Sezonai

|}

## Išnašos

## Nuorodos
* RSSSF duomenų bazė
Corwen FC

**Corwen FC**, o ankstesniais metais žinomas kaip **Corwen Amateurs FC** – Velso futbolo klubas iš Korveno.

## Istorija

Klubas įkurtas 1877 m. Vadintas **Corwen Amateurs FC**, bet 2000 m. iš pavadinimo dingo žymuo *Amateur*. Tapo tiesiog **Corwen FC**.

Kitados rungtyniavo Cymru Alliance lygoje, bet joje neįsitvirtino.

## Pasiekimai
* Negali pasigirti aukštais pasiekimais.

## Sezonai

|}

Šaltinis: 

## Išnašos

## Nuorodos
* https://www.facebook.com/CorwenFC/
Arianna Fontana

**Ariana Fontana** (g. 1990 m. balandžio 4 d.) – Italijos čiuožėja trumpuoju taku, olimpinė čempionė.
## Biografija

Ariana Fontana gimė 1990 m. balandžio 4 d. Sondrijuje. Pradėjo čiuožti nuo 4 metų amžiaus. Pirmąjį olimpinį medalį − bronzą, laimėjo būdama tik 15 metų 2006 m. Turino olimpiadoje moterų komandinės estafetės rungtyje ir tapo jauniausia itale, laimėjusia olimpinį medalį. 2010 m. Vankuveryje ji iškovojo olimpinę bronzą individualioje 500 m čiuožimo rungtyje, kurioje ji yra stipriausia. Tai buvo pirmasis italių olimpinis individualus medalis trumpajame take. 2014 m. Sočio olimpinėse žaidynėse A. Fontana laimėjo sidabrą 500 m distancijoje po to, kai buvo diskvalifikuota su ja susidūrusi britė  Elise Christie. Po to A. Fontana iškovojo bronzą 1500 m distancijoje ir moterų estafetėje. Po 2015 m. laimėto pirmojo pasaulio čempionės titulo 1500 m distancijoje, A. Fontana padarė pertrauką sporte pailsėti ir grįžo į čiuožimą 2017 m. laimėdama šeštąjį absoliučios Europos čempionės titulą trumpajame take. 

2018 m. Pjongčange A. Fontana tapo olimpine čempione 500 m individualioje rungtyje, iškovojo sidabrą estafetėje ir bronzą ind. 1000 m distancijoje. Olimpinių medalių skaičiumi (8) ji aplenkė bet kurią kitą čiuožėją trumpuoju taku ir susilygino su daugiausiai olimpinių medalių trumpajame take iškovojusiais čiuožėjais vyrais Apolo Ohno ir Viktor Ahn.  

Asmeniniai duomenys: ūgis 1,63 m, svoris 60 kg. Treniruočių vieta Berbenas (Lombardija). Jos vyras amerikietis Anthony Lobello, čiuožėjas trumpuoju taku, atstovavo olimpinėse žaidynėse JAV (2006 m.) ir Italijai (2014 m.).

2022 m. olimpinėse žaidynėse Pekine A. Fontana apgynė 500 m distancijos čempionės vardą ir bendrą laimėtų olimpinių medalių skaičių padidino iki 11, daugiau nei bet kurio kito čiuožėjo trumpuoju taku.

## Pasiekimai
Pasiekimai iki 2022 m. olimpinių žaidynių:
* Dukart olimpinė čempionė:
** 2006 m. Turinas: bronza estafetėje; 
** 2010 m. Vankuveris: bronza 500 m distancijoje;
** 2014 m. Sočis: sidabras 500 m distancijoje ir 2 bronzos: 1500 m distancijoje ir estafetėje;
** 2018 m. Pjongčangas: aukso medalis 500 m distancijoje, sidabras 3000 m estafetėje, bronza 1000 m distancijoje;
** 2022 m. Pekinas: aukso medalis 500 m distancijoje, du sidabro medaliai mišrioje estafetėje ir 1500 m distancijoje;
* 2015 m. pasaulio čempionė 1500 m distancijoje.

## Šaltiniai
Kulšėnų tvenkinys

**Kulšėnų tvenkinys** – tvenkinys Lietuvoje, Mažeikių rajone, Sedos miesto šiauriniame pakraštyje. Sudarytas užtvenkus Varduvos upę (Ventos intakas) 63,4 km nuo jos žiočių. Tvenkinio ilgis iš pietų į šiaurę – 0,58 km, plotis – iki 0,1 km. Altitudė 105,4 m. Rytinis krantas aukštas. Vakarinė tvenkinio pakrantė apaugusi mišku, kiek atokiau įsikūrusios pavienės Sedos miesto sodybos, rytinėje pakrantėje – Kulšėnų kaimas, plyti dirbami laukai. 1998 m. pastatyta 115 kW galios mažoji hidroelektrinė.

## Šaltiniai
Halkyn United FC

**Halkyn United FC** – Velso futbolo klubas iš Halkino.

## Istorija
Klubas įkurtas 1945 m. Yra žaidę kelis sezonus Cymru Alliance lygoje, bet joje neįsitvirtino.

## Emblema

Vaizdas:Halkyn United FC oldest logo.PNG|Senoji emblema
Vaizdas:Halkyn United FC logo.PNG|Naujoji emblema


## Pasiekimai
* Negali pasigirti aukštais pasiekimais.

## Sezonai

|}

## Išnašos

## Nuorodos
* Twitter paskyra
Laižuvos tvenkinys

**Laižuvos tvenkinys** – tvenkinys Lietuvoje, Mažeikių rajone, 16 km į šiaurės rytus nuo Mažeikių, Laižuvos miestelio šiaurinėje dalyje, netoli sienos su Latvija. Sudarytas užtvenkus bevardį upelį (Vadaksties intakas) 0,19 km nuo jo žiočių. Tvenkinio ilgis iš pietryčių į šiaurės vakarus – 0,5 km, plotis – iki 0,13 km. Altitudė 70 m. Krantai aukštoki, aplinkui daugiausia plyti pievos, dirbami laukai. Pietrytinėje pakrantėje įkurtos miestelio kapinės. Vakarine pakrante nutiestas kelias . Į šiaurės vakarus yra buvusio Laižuvos dvaro sodyba.

Tvenkinys įrengtas 1987 m. 2003 m. tvenkinys buvo nuleistas ir atlikti dugno valymo bei užtvankos remonto darbai.

## Šaltiniai
Amlwch Town FC

**Amlwch Town FC** – Velso futbolo klubas iš Amlucho, esančio Anglesio saloje.

## Istorija
Įkurtas 1897 m. Kitados runggtyniavo Cymru Alliance lygoje, tačiau neįsitvirtino. Dabar dėmesį skiria vaikų ir jaunimo ugdymui. 

## Pasiekimai
* Negali pasigirti aukštais pasiekimais. Regioninių lygų, jaunimo ir vaikų įvairių turnyrų nugalėtojai ir dalyviai. Yra dalyvavę Cymru Alliance lygoje.

## Sezonai

|}

Šaltiniai: 

## Išnašos

## Nuorodos
* RSSSF duomenų bazė
Vaizdo tinklaraštis

**Vaizdo tinklaraštis** () – tinklaraštis, kurio medžiaga pateikiama vaizdo failuose. Vaizdo tinklaraštininkai paprastai kuria mados, kosmetikos, sporto, kelionių, kompiuterinių žaidimų, gyvenimo būdo ir kt. vaizdo tinklaraščius. Vaizdo tinklaraščių reikšmė pastaruoju metu tiek Lietuvoje, tiek pasaulyje didėja, ypač tūkstantmečio kartos (Y, Z) tarpe.

Pirmieji vaizdo tinklaraščiai pasirodė kartu su pirmosiomis vaizdo įrašų dalinimosi platformomis internete. 2007 m. šio reiškinio paplitimą dar labiau paskatino „YouTube“ pristatyta partnerystės paslauga, suteikianti galimybę jų kūrėjams užsidirbti iš internetinių reklamų. Iki 2012 m. priėjimas prie jos buvo labai ribotas. Dabar tapo populiaria „YouTube“ vaizdo įrašų kategorija. Iš pradžių ir „Vimeo“ buvo pamėgta vaizdo tinklaraštininkų platforma.

## Išnašos
Bažnyčios socialinis mokymas

**Bažnyčios socialinis mokymas** – Katalikų Bažnyčios mokymas, nagrinėjantis, kaip teisingai sutvarkyti visuomenę.

Enciklikoje „Deus Caritas Est“ Benediktas XVI mini, kad pirmoji Bažnyčios socialiniam mokymui skirta enciklika buvo 1891 m. išleista Leono XIII „Rerum Novarum“. Po jų sekusios Pijaus XI „Quadragesimo Anno“ (1931 m.), Jono XXIII „Mater et Magistra“ (1961 m.), Pauliaus VI „Populorum Progressio“ (1967 m.), Jono Pauliaus II „Laborem Exercens“ (1981 m.), „Sollicitudo Rei Socialis“ (1987 m.) bei „Centesimus Annus“ (1991 m.). 2004 m. išleistas Bažnyčios socialinio mokymo kompendiumas.

Bažnyčios socialinio mokymo kompendiumas išvardija keturis pagrindinius Bažnyčios socialinio mokymo principus: žmogaus orumą, bendrąjį gėrį, solidarumą bei subsidiarumą.

Bažnyčios socialiniu mokymu remiasi politinė ideologija krikščioniškoji demokratija.

## Išnašos
Princas Henrikas

**Princas Henrikas** (gimė kaip **Henri Marie Jean André de Laborde de Monpezat**; 1934 m. birželio 11 d. Talansas, Žironda, Prancūzija – 2018 m. vasario 13 d. Fredensborgo rūmai, Danija) – Danijos karalienės Margaretos II vyras, Danijos princas (1972–2016).

## Biografija
Pirmuosius penkerius gyvenimo metus praleido Vietname, priklausiusiame Indokinijai, kur jo tėvas užsiėmė verslu. Paskui augo tėvų pilyje netoli Kahoro. 1950 m. grįžo į Hanojų, kur baigė prancūzišką vidurinę mokyklą. Po vidurinės baigimo Prancūzijos sostinėje Paryžiuje 1952–1957 m. studijavo vietnamiečių ir kinų kalbas, teisę ir politologiją. 1957 m. studijavo Honkonge, o 1958 m. – tuometiniame Saigone. 1959–1962 m. atliko tarnybą Prancūzijos kariuomenėje (su pėstininkais tarnavo Alžyre). Paskui tapo diplomatu, 1963–1967 m. dirbo sekretoriumi ambasadoje Londone, kur ir susipažino su kronprincese Margareta. Ją vedė 1967 m. birželio 10 d. Po vedybų pasikeitė vardą į Henriko, taip pat perėjo iš katalikybės į protestantizmą, atsisakė Prancūzijos pilietybės.

1972 m. sausio 14 d., mirus Margaretos tėvui karaliui Frederikui IX, jai atiteko Danijos karalienės sostas, o jis tapo princu.

Jis turėjo du sūnus – princą Frederiką (g. 1968 m.) ir princą Joachimą (g. 1969 m.).

2016 m. princas Henrikas atsisakė karališkųjų pareigų. Pasitraukęs iš viešojo gyvenimo, pranešė atsisakantis „princo konsorto“ titulo ir išreiškė pageidavimą būti vadinamas „princu Henriku“. 2017 m. pranešė nenorįs būti palaidotas šalia žmonos, tokį savo sprendimą motyvuodamas tuo, kad jam nebuvo leista būti jai lygiam.

2017 m. rugsėjį oficialiai pranešta, kad princui Henrikui diagnozuota demencija.

Be gimtosios prancūzų, mokėjo danų, anglų, kinų ir vietnamiečių kalbas.

## Išnašos
InSight

**InSight** – NASA marsaeigis, paleistas 2018 m. gegužės 5 d. Šios misijos tikslas yra nusileidimas ant Marso ir planetos detalesni seisminiai tyrimai. Marsaeigis sėkmingai pasiekė planetą 2018 m. lapkričio 26 d.

Pagrindiniai misijos tikslai – panaudojant seismografą ir šilumos jutiklius detaliai ištirti planetos geologinę sandarą. Tai gali padėti detaliau suprasti Žemės grupės planetų sudėtį.

Tikimasi šiai misijai panaudoti 2008 m. planetoje nusileidusio Phoenix zondo įgytas žinias ir technologijas.

Pradžioje misijos startas buvo numatytas 2016 m. kovą, tačiau dėl techninių gedimų startas buvo nukeltas ir praleistas galimas paleidimo langas. NASA šiam tikslui skyrė papildomus 150 mln. JAV dolerių ir išvengė misijos atšaukimo.

Marsaeigis buvo paleistas gegužės 5 d. kartu su Atlas V 401 raketa iš Vandenbergo karinės oro bazės. Tai buvo pirmoji tarpplanetinė misija paleista iš Kalifornijos.

## Misijos statusas

2018 m. lapkričio 26 d. NASA patvirtino apie sėkmingą zondo nusileidimą ant Marso. Iš karto po nusileidimo komandą pasiekė pirmosios nuotraukos.

Iš viso zondas užtruko apie 3 mėnesius, kol išdėliojo visą savo įrangą ir pradėjo mokslinius tyrimus.

2018 m. gruodžio 7 d. InSight atliko Marso vėjo įrašus su SEIS įranga. Tai buvo pirmas kartas, kai Marso vėjo garsai buvo įrašyti ir sėkmingai perduoti į Žemę.

2018 m. gruodžio 19 d. šalia InSight buvo padėtas seismometras. Tai buvo pirmas kartas, kai šis prietaisas pradėjo veikti kitoje planetoje.

2019 m. vasario 28 d. gręžimo darbus pradėjo HP³ instrumentas. Buvo planuota, kad per du mėnesius jis turėtų prasiskverbti apie 5 m į Marso paviršių. Tačiau kovo 7 d. gręžimas buvo sustabdytas, pasiekus 30 cm gylį. Manoma, kad grąžtas pasiekė kietas uolienas, kurių jis nebuvo suplanuotas pragręžti. Mokslininkai nuo to laiko bando spręsti šią situaciją, nes tikslūs moksliniai bandymai galimi tik pasiekus 3 m gylį.

2019 m. balandį NASA paskelbė apie pirmą kartą užfiksuotą Marso paviršiaus drebėjimą.

## Nuorodos
* Misijos svetainė 

## Šaltiniai
Leckavos tvenkinys

**Leckavos tvenkinys** – tvenkinys Lietuvoje, Mažeikių rajone, 9 km į šiaurės vakarus nuo Mažeikių, į rytus nuo Leckavos miestelio. Sudarytas užtvenkus Vadaksties upę (Vadaksties intakas) 0,7 km nuo jos žiočių. Tvenkinio ilgis iš pietryčių į šiaurės vakarus – 1,84 km, plotis – iki 0,16 km. Altitudė 50 m. Krantai aukštoki, šlaitai plačiai apaugę medžiais ir krūmynais. Aplinkui plyti dirbami laukai. Kiek atokiau į rytus įsikūrusios kelios Tulnikių kaimo sodybos.

Tvenkinys įrengtas 1986 m. 2003 m. pastatyta 125 kW galios mažoji hidroelektrinė.

## Šaltiniai
* Tvenkinių katalogas. Aplinkos apsaugos ministerija. Kaunas, 1998

### Išnašos
Carno FC

**Carno FC** – Velso futbolo klubas iš Karno kaimo.

## Istorija

Klubas įkurtas 1960 m. Kelis sezonus rungtyniavo Cymru Alliance lygoje, bet joje neįsitvirtino.

## Pasiekimai
* Negali pasigirti aukštais pasiekimais.

## Sezonai

|}

Šaltinis: 

## Išnašos

## Nuorodos
* Facebook paskyra
* Twitter paskyra
* SOCCERWAY
Knighton Town FC

**Knighton Town FC** – Velso futbolo klubas iš Naitano.

## Istorija

Klubas įkurtas 1887 m. Pastaraisiais dešimtmečiais yra žaidę Cymru Alliance lygoje, bet joje neįsitvirtino.

Namų rungtynes žaidžia „The Showground“ stadione, kuris talpina 1 500 žiūrovų; įrengtos 96 sėdimos vietos.

## Pasiekimai
* Negali pasigirti aukštais pasiekimais.

## Sezonai

|}
* Middle Wales Football League, Division One *(III pakopa)*

Šaltinis: 

## Išnašos

## Nuorodos
* SOCCERWAY
* Twitter paskyra
Laurynas Tercijonas

**Laurynas Tercijonas** (1857 m. rugpjūčio 8 d. Amalviškiuose, Marijampolės apskrities Padovinio valsčius) – 1908 m. kovo 23 d. Port Artūro tvirtovė, Kinija) – gydytojas Lietuvoje ir Rusijoje, lietuvių tautinio atgimimo dalyvis.

## Biografija
Mokėsi Marijampolės gimnazijoje, buvo žinomo lituanisto Petro Kriaučiūno mokinys. 1885 m. Maskvos universitete įgijo mediko diplomą. Po baigimo dvejus metus vertėsi laisvai samdomo gydytojo praktika Marijampolėje, P. Kriaučiūno įtakotas skaitė ir platino nelegalų laikraštį „Aušra“.

Reikėjo grąžinti skolas, kurios susidarė studijuojant aukštojoje mokykloje ir L. Tercijonas nusprendė stoti geriau apmokomon tarnybon į Rusijos imperijos kariuomenę, studijavo Sankt Peterburgo karinės medicinos akademijoje. Paskirtas tarnauti karo gydytoju 50-tajame Balstogės pėstininkų pulke Sevastopolyje.

1895 m. į šį uostamiestį gydytis nuo džiovos atvyko sunkiai sergantis lietuvių tautinio atgimimo veikėjas Vincas Kudirka. L. Tercijonas ėmė globoti savo buvusį klasės draugą, rėmė jį finansiškai, taip pat davė lėšų laikraščio „Varpas“ leidimui. V. Kudirkai skirti laiškai nuo giminių ir draugų atkeliaudavo į Sevastopolį L. Tercijono vardu.

1904 m. kilus Rusijos-Japonijos karui, kartu su daliniu buvo perkeltas į Tolimuosius Rytus. Mirė nuo vidurių šiltinės Port Artūro tvirtovėje.

## Šaltiniai
* Milda Budrys, M.D. ''Lithuanian physicians – „Aušrininkai“'' // Lituanus, Volume 31, No.2 – Summer 1985 
* ''Rugpjūtis'' – Marijampolei reikšmingos datos 2017 // www.marvb.lt 
* Vytautas Landsbergis. ''Du neskelbti Jono Jablonskio laiškai Viliui Gaigalaičiui''
Lėlaičių tvenkinys

**Lėlaičių tvenkinys** – tvenkinys Lietuvoje, Mažeikių rajone, 3,5 km į vakarus nuo Viekšnių. Sudarytas užtvenkus Pievio upę (Ventos intakas) 1,45 km nuo jos žiočių. Tvenkinio ilgis iš pietų į šiaurę – 0,42 km, plotis – iki 0,12 km. Altitudė 60 m. Krantai statūs, šlaitai beveik ištisai apaugę medžiais ir krūmynais. Tvenkinys labai užžėlęs vandens augalija, pietinis galas užpelkėjęs. Aplinkui plyti dirbami laukai. Šalia įsikūręs Lėlaičių kaimas. Piečiau tvenkinio eina kelias .

Tvenkinys įrengtas 1932 m. pastačius malūną (malūno pastatas neišlikęs). 1994 m. atliktas pralaidos remontas.

## Šaltiniai
Mostyn Town FC

**Mostyn Town FC** – Velso futbolo klubas iš Mostino kaimelio, esančio Flintšyre.

## Istorija
Kitados rungtyniavo Cymru Alliance, bet neįsitvirtino.

## Pasiekimai
* Negali pasigirti aukštais pasiekimais.

## Sezonai

|}

Šaltinis: 

## Išnašos

## Nuorodos
* RSSSF duomenų bazė
Margininkų tvenkinys (Mažeikiai)

**Margininkų tvenkinys** arba **Viliotės tvenkinys** – tvenkinys Lietuvoje, Mažeikių rajone, 2 km į pietvakarius nuo Židikų miestelio, Viliotės miško rytiniame pakraštyje. Sudarytas užtvenkus Gedvydo upelį (Kvistės intakas, Varduvos upės baseinas) 3,2 km nuo jo žiočių. Tvenkinio ilgis iš šiaurės į pietus – 1,1 km, plotis – iki 0,3 km. Yra 2,32 ha mišku apaugusi sala. Altitudė 101,4 m. Krantai žemi, daugiausia apaugę medžiais ir krūmais. Šiaurinis tvenkinio galas užpelkėjęs. Rytinėje ir pietinėje pakrantėse plyti dirbami laukai.

Tvenkinys įrengtas 1974 m.

## Šaltiniai

* Tvenkinių katalogas. Aplinkos apsaugos ministerija. Kaunas, 1998
Velso futbolas 1990–1991 m.

**[[Velsas|Velso]] futbolo varžybos [[1990]]–[[1991]] m.**
*  prasidėjo 1990 m. rudenį, baigėsi 1991 m. pavasarį;
* s turnyras prasidėjo 1990 m. rudenį, finalas įvyko 1991 m. pavasarį.

## 1990–1991 m. Welsh Football League National Division
* **Welsh Football League National Division** – buvusi aukščiausioji futbolo lyga Velse.
* 1990–1991 m. lygoje dalyvavo 16 ekipų.
* Abergavenny Thursdays tapo čempionais.

### Komandų rikiuotė

## 1990–1991 m. Cymru Alliance lyga (II pakopa)
*  **Cymru Alliance lyga** – antros pakopos pirmenybės. Dalyvavo Šiaurės Velso klubai.
* 1990 m. įkurta Cymru Alliance lyga. 
* Flint Town United tapo nugalėtojais.
### Komandų rikiuotė

## 1990–1991 m. [[Velso futbolo taurė]] ''(1990–91 Welsh Cup)''
* **[[Velso futbolo taurė]]** – kasmetinis futbolo taurės turnyras, vykstantis nuo 1877 m. Velse.
#### Finalo ir pusfinalio rungtynės

### Finalo rungtynės
----

* **[[Swansea City AFC|Swansea City]] nugalėjo varžovus ir iškovojo taurę.**
-------------------------------------------------

## Išnašos

## Nuorodos
* RSSSF svetainėje: Wales 1990/91
: RSSSF: Velso čempionatai
: RSSSF: Velso futbolo taurės turnyrai
* Velso lyga pagal FLASHSCORE
Cassandra Harris

**Kasandra Haris** (;  1948 m. gruodžio 15 d. – 1991 m. gruodžio 28 d.) buvo australų aktorė, Bondo mergina juostoje „Tik Tavo akims“ (1981 m.). 

## Biografija
Aktorės karjerą pradėjusi gimtinėje teatro scenoje, vėliau persikėlė gyventi į JAV, kur pradėjo filmuotis televizijoje bei kine.

Buvo ištekėjusi 3 kartus:
* už Williamo Firtho (1964-70);
* Dermoto Harriso (1970-78); su juo susilaukė dukters ir sūnaus (Dermont Harris yra jaunesnysis aktoriaus Richard Harris brolis);
* aktoriaus Pierce Brosnan (1980-91, iki jos mirties), jiedu susilaukė sūnaus.

Pierce Brosnan buvo jaunesnis už Kasandrą 5 metais. Jiedu susipažino filmuojant serialą „Remmington Steele“, kuriame Brosnanas atliko pagrindinį vaidmenį. 1981 m., kuriant bondiados filmą „Tik Tavo akims“, Brosnanas filmavimo aikštelėje susipažino su serijos prodiuseriu Albert R. Broccoli. 1995 m. Brosnanui buvo pasiūlytas pagrindinis vaidmuo filme „Auksinė akis“ (viso jis Džeimsą Bondą suvaidino 4 fjuostose).

Kasandra mirė nuo kiaušidžių vėžio sulaukusi vos 43 m.

Jos duktė Šarlotė nuo tos pačios ligos mirė 2013 m., būdama 41.

## Šaltiniai

## Nuorodos

* IMDb profilis
Obeliškių tvenkinys

**Obeliškių tvenkinys** – tvenkinys Lietuvoje, Mažeikių rajone, 1 km į rytus nuo Židikų. Sudarytas užtvenkus Lašišupio upelį (Kvistės intakas) 5,2 km nuo jo žiočių. Tvenkinio ilgis iš vakarų į rytus – 0,49 km, plotis – iki 0,085 km. Altitudė 98,9 m. Krantai neaukšti, apaugę medžiais. Pietvakarinėje pakrantėje auga miškas. Aplink šiaurinę tvenkinio dalį įsikūrusi buvusio Sugaudžių dvaro sodyba. Kitose pakrantėse plyti dirbami laukai. Šalia įsikūrę Obeliškių ir Liūliškių kaimai.

Tvenkinys įrengtas 1937 m. 2011 m. atlikti tvenkinio valymo darbai.

## Šaltiniai
Cecilie Thomsen

**Cecilė Tomsen** (g. 1974 m. spalio 29 d.) – danų aktorė ir modelis.

1995 m. ji nusifilmavo atlikėjo Bryan Adams dainos  „Have You Ever Really Loved a Woman?“ vaizdo klipe.

1997 m. atliko nedidelį vaidmenį bondiados filme „Rytojus niekada nemiršta“.

2002 m. režisieriaus Andrejaus Končialovskio filme „Kvailių namas“ įkūnijo snaiperę lietuvę, kovojančią čečėnų pusėje kare su Rusija. 

## Šaltiniai

## Nuorodos

* IMDb profilis
Carroll Baker

**Kerol Beiker** (; g. 1931 m. gegužės 28 d.) – amerikiečių kino ir teatro aktorė, Auksinio gaublio laimėtoja (1957 m.).

## Biografija
Beiker debiutavo kine 1953 m., tačiau pradžioje turėjo tenkintis daugiausia TV reklamomis, taip pat keletu vaidmenų Brodvėjaus teatre. Palaipsniui gaudavo vis didesnius vaidmenis, kurie 6 dešimtmečio pabaigoje jai pelnė Auksinį gaublį ir Oskaro nominaciją (1957 m. filmas „Baby Doll“). 

6 ir 7 dešimtmetyje aktorė buvo laikoma sekso simboliu, jai netrūko vaidmenų populiariuose filmuose, tačiau konfliktas su kino kompanija „Paramount Pictures“ ir skyrybos privertė ją pakeisti aplinką – Beiker kuriam laikui išvyko į Italiją, kur dažniausiai filmavosi pas režisierių Umberto Lenzi. 8 dešimtmečio pabaigoje po beveik 10 metų pertraukos ji grįžo į gimtinę, kur sėkmingai atnaujimo savo karjerą tiek kine, tiek teatre. Viso jos karjera truko iki 2003 m.

Beiker turi savo vardo žvaigždę Holivudo šlovės alėjoje, yra išleidusi autobiografiją ir dvi knygas.

## Šeima
Beiker buvo 3 kartus ištekėjusi:
* už Louie Ritter (1953); santuoka greitai nutrūko dėl prasidėjusios jos aktorės karjeros
* už režisieriaus Jack Garfein (1955-69), su kuriuo susilaukė 2 vaikų – duktė Blanche Baker taip pat aktorė ir režisierė
* už aktoriaus Donald Burton (1982-2007, iki jo mirties)

## Dalinė filmografija
* Švelnus Deboros kūnas (1968)
* Paranoja (1970)
* Apačių kapitonas (1971)
* Ragana (1973)
* Gėlė su plieniniais žiedlapiais (1973)
* Ledo peilis (1974)
* Kūnas (1974)
* Pagaliau, pagaliau (1975)
* Privati pamoka (1975)
* Mano tėvo žmona (1976)
* Ironweed (1987)
* Žaidimas (1997)

## Apdovanojimai ir nominacijos
* Oskaras (nominacija) – geriausia aktorė (1957)
* Auksinis gaublys – geriausia nauja aktorė (1957)
* Auksinis gaublys (nominacija) – geriausia aktorė (1957)
* BAFTA – geriausia užsienio aktorė (1957)
* Laurel apdovanojimas (nominacija) – geriausia aktorė (1964, 1965)

## Šaltiniai

## Nuorodos

* IMDb profilis
Claudio Bisio

**Klaudio Bizijo** (; g. 1957 m. kovo 19 d. Novi Ligūrė) – italų aktorius, komikas, rašytojas, filmų dubliuotojas ir renginių vedėjas.

## Dalinė filmografija
* Sveiki atvykę į Pietus (2010)
* Moterys prieš vyrus (2011)
* Atspėk, kas ateis per Kalėdas? (2013)
* Sveiki, pone prezidente! (2013)
* Žmonės, kuriems gera (2014)
* Mesiu viską ir atidarysiu čiringitą (2021)

## Apdovanojimai ir nominacijos
* David di Donatello (nominacijos) – geriausias aktorius (2009 ir 2011); geriausias antrojo plano aktorius (2009)
* Ciak d'oro (nominacija) – geriausias antrojo plano aktorius (1994)
* Nastro d‘Argento (nominacijos) – geriausias antrojo plano aktorius (2009); geriausias aktorius (2011)
* Giffoni filmų festivalio apdovanojimas (2009)

## Nuorodos

* IMDb profilis
Julia Ormond

**Džiulija Ormond** (; g. 1965 m. sausio 4 d. Epsomas) – anglų aktorė.

## Biografija
Ormond gimė Sario grafystėje esančiame Epsome. 

1989 m. ji debiutavo televizijos seriale „Traffik“, o vėliau pradėjo sėkmingą kino karjerą – Peter Greenaway juosta „The Baby of Mâcon“ (1993), „ Legends of the Fall“ su Brad Pitt ir Anthony Hopkins (1994), „First Knight“ su Sean Connery ir Richard Gere (1995).

10 dešimtmetyje ji daugiausia filmavosi televizijoje bei nepriklausomų režisierių filmuose, o didelio biudžeto juostose paprastai pasirodydavo antrojo plano vaidmenyse („Keista Bendžamino Batono istorija“ (2008) ar „My Week with Marilyn“ (2011)).

2011 m. buvo Kanų kino festivalio žiuri nare.

Ormond buvo ištekėjusi 2 kartus:
* už aktoriaus Rory Edwards (1989-94)
* už politiko Jon Rubin (1999-2008), su kuriuo susilaukė dukters Sophie (2004).

Aktorė yra aktyvi kovotoja už žmonių teises, nuo 2005 m. yra Jungtinių Tautų Organizacijos Geros valios ambasadorė. Jos įkurta nepriklausima kino kompanija „Indican Productions“ yra sukūrusi dokumentinių filmų, nukreiptų prieš žmonių išnaudojimą.

## Filmografija
* Baby of Mâcon (1993)
* Nostradamus (1994)
* Captives (1994)
* Legends of the Fall (1994)
* First Knight (1995)
* Sabrina (1995)
* Smilla's Sense of Snow (1997)
* The Barber of Siberia (1998)
* The Prime Gig (2001)
* Resistance (2003)
* Inland Empire (2006)
* I Know Who Killed Me (2007)
* Surveillance (2008)
* Che (2008)
* La Conjura de El Escorial (2008)
* Keista Bendžamino Batono istorija (2008)
* Kit Kittredge: An American Girl (2008)
* The Music Never Stopped (2011)
* The Green (2011)
* Albatross (2011)
* My Week with Marilyn (2011)
* Chained (2012)
* The East (2013)
* Rememory (2017)

## Pagrindiniai apdovanojimai
* Emmy – geriausia antrojo plano aktorė (2010)
* Emmy nominacija – geriausia dramos serialo aktorė (2012)
* Ekrano aktorių gildijos apdovanojimas (nominacija) – geriausia TV filmo ar mini serialo aktorė (2011)
* Satelito apdovanojimas – geriausia antrojo plano TV filmo ar mini serialo aktorė (2002)
* ShoWest Convention – ateities žvaigždė (1995)
* Auksinė avietė (nominacija) – blogiausia antrojo plano aktorė (2008)

## Šaltiniai

## Nuorodos

* IMDb profilis
Molly Peters

**Molė Peters** (1942 m. kovo 15 d. – 2017 m. gegužės 30 d.) – anglų aktorė ir modelis. 

Kine atliko vos keletą vaidmenų, iš kurių žinomiausias – Bondo merginos filme „Kamuolinis žaibas“ (1964 m.)

## Nuorodos

* IMDb profilis
Aksel Lund Svindal

**Akselis Lundas Svindalis** (g. 1982 m. gruodžio 26 d.) – Norvegijos kalnų slidininkas, olimpinis ir pasaulio čempionas, Pasaulio taurės laimėtojas.
## Biografija

Akselis Lundas Svindalis gimė 1982 m. gruodžio 26 d. Liorenskoge (Norvegija). Jo tėvai buvo slidininkai. Pradėjo slidinėti nuo trejų metų amžiaus. Pradėjo dalyvauti varžybose nuo devynerių. Jis mokėsi Opdajaus aukštojoje mokykloje ir, kadangi Opdajus kartu buvo kalnų kurortas, kuriame vyko FIS Pasaulio taurės slalomo etapai, tai jam leido derinti mokslus kartu su kalnų slidininko technikos tobulinimu. A. L. Svindalis laimėjo Norvegijos iki 16 metų čempionatą ir 2002 m. pasaulio jaunių čempionate iškovojo keturis medalius, tarp jų auksą dvikovėje. 2005 m. Bormijuje jis iškovojo pirmąjį savo suaugusiųjų pasaulio čempionato medalį − sidabrą dvikovėje. Jis dalyvavo pirmosiose savo 2006 m. Turino olimpinėse žaidynėse, tačiau medalių neiškovojo. 2006 m. baigė būdamas antru bendrojoje Pasaulio taurės įskaitoje.

2006−2007 m. sezone A. L. Svindalis iškovojo pirmuosius pasaulio čempiono titulus didžiojo slalomo ir greitojo nusileidimo disciplinose bei tapo bendrosios įskaitos Pasaulio taurės laimėtoju. 2007 m. lapkritį A. L. Svindalis griuvo treniruotėje, patyrė pilvo traumą ir negalėjo dalyvauti varžybose 11 mėnesių. 2009 m. jis laimėjo antrąjį bendrosios įskaitos Pasaulio taurės nugalėtojo titulą mažiausiu taškų skirtumu istorijoje − vos 2 taškais aplenkęs Bendžaminą Raichą. 2010 m. Vankuverio olimpinėse žaidynėse A. L. Svindalis iškovojo visų trijų spalvų medalius, tačiau 2014 m. Sočio olimpiadoje liko be medalių, aukščiausiai pasiekęs 4 vietą greitajame nusileidime ir turėjęs pasitraukti iš varžybų dėl alergijų. 2015 m. sezoną jis praleido dėl Achilo sausgyslės traumos ir 2016 m. sausį po griuvimo greitojo nusileidimo metu jam teko nutraukti dar vieną sezoną. 2018 m. Pjongčange A. L. Svindalis laimėjo auksą greitojo nusileidimo rungtyje ir tapo seniausiu (35 metų) olimpinį aukso medalį laimėjusiu kalnų slidininku istorijoje. 2019 m. vasarį slidininkas paskelbė po pasaulio čempionato Orėje pasitraukiantis iš sporto. Jame jis iškovojo sidabro medalį greitojo nusileidimo rungtyje.

## Pasiekimai
Asmeniniai duomenys: ūgis 188 cm. Treniruočių vieta Insbrukas (Austrija).

Pasiekimai:

* Dukart olimpinis čempionas;
** 2010 m. Vankuveris: auksas slalome supermilžine, sidabras greitajame nusileidime, bronza slalome milžine.
** 2018 m. Pjongčangas: auksas greitajame nusileidime;
* Penkiskart pasaulio čempionas; 
** 2005 m. Bormijus: sidabras dvikovėje;
** 2007 m. Orė: 2 aukso medaliai greitajame nusileidime ir didžiajame slalome;
** 2009 m. Val Dizeras: auksas dvikovėje, bronza slalome supermilžine;
** 2011 m. Garmišas-Partenkirchenas: auksas dvikovėje;
** 2013 m. Šladmingas: auksas greitajame nusileidime ir bronza slalome supermilžine;
** 2019 m. Orė: sidabras greitajame nusileidime;
* 2 kartus bendrosios įskaitos Pasaulio taurės laimėtojas (2007 ir 2009 m.);
* 36 pergalės FIS Pasaulio taurės etapuose.

## Šaltiniai
Palnosų tvenkinys

**Palnosų tvenkinys** – tvenkinys Lietuvoje, Mažeikių rajone, 4,5 km į rytus nuo Viekšnių, Palnosų gyvenvietėje. Sudarytas užtvenkus Kerbeso upelį (Ventos intakas) 1 km nuo jo žiočių. Tvenkinio ilgis iš rytų į vakarus – 0,4 km, plotis – iki 0,07 km. Altitudė 62,2 m. Krantai neaukšti. Priešsroviui iškart telkšo nedidelis (0,15 ha) tvenkinėlis. Aplinkui tvenkinį plyti pievų ruožas su pavieniais medžiais. Žemiau užtvankos iškart prasideda Ventos regioninis parkas.

Tvenkinys įrengtas 1976 m.

## Šaltiniai

* Mažeikių rajono esamų tvenkinių inventorizacija ir kompleksinio sutvarkymo ir naudojimo rekomendacijos. - Kaunas, 2003. - T. III, Tvenkinių techninė būklė, būtini remonto ir eksploatacijos darbai. - P. 33.
Mykolas Pečeliūnas

**Mykolas Pečeliūnas** (; 1908 m. gruodžio 29 d. Naujasodžio kaime, Kauno apskritis, Kauno gubernija – 2008 m. lapkričio 27 d. Panemunėje; palaidotas Kulvoje) – lietuvis tarnautojas, Štuthofo koncentracijos stovyklos kalinys.

## Biografija
1930 m. baigė Kauno mokytojų seminariją, vėliau studijavo geografiją Kauno Vytauto Didžiojo universitete. Išklausęs privalomą kursą, diplomo nesigynė, o stojo mokytis ekonomikos toje pačioje aukštojoje mokykloje ir studijavo tris semestrus. Nuo 1934 m. dirbo Kauno prekybos, pramonės ir amatų rūmuose.

Antrojo pasaulinio karo pradžioje Kaune dalyvavo 1941 m. sukilime. 1943 m. kovo 16 d. kartu su kitais lietuvių inteligentais buvo nacistinės Vokietijos gestapo areštuotas ir išvežtas į Štuthofo koncentracijos stovyklą. Ištvėrė sunkias kalinimo sąlygas, daug padėjo kartu kentėjusiam kunigui Alfonsui Lipniūnui. 1945 m. kovo 12 d. stovyklą užėmė Raudonoji armija. Kartu su kitais jis buvo priskirtas padėti gydytojams teikiant medicininę pagalbą buvusiems kaliniams. Siautėjo vidurių ir dėmėtosios šiltinių epidemijos, šiomis ligomis persirgo ir M. Pečeliūnas.     

1946–1948 m. dirbo Pucko miesto ligoninės Tiekimo skyriuje, 1947 m. priėmė Lenkijos pilietybę. 1949 m. kelis mėnesius buvo Vroclavo Šv. Juozapo ligoninės ūkio darbuotojas. 1949 m. pab. įsidarbino Gdansko medicinos akademijos Pirkimų skyriuje, vėliau - Investicijų skyriuje, pastarajam nuo 1952 m. vadovavo. 1975 m. išėjo į pensiją, tačiau dar iki 1989 m. liko toliau darbuotis Gdansko medicinos akademijos Investicijų padalinyje.

Po to, kaip pensininkas, apsigyveno Senelių namuose Gdanske, 2008 m. buvo perkeltas į Kauno Panemunės senelių namus, kur ir mirė.

## Įvertinimas
* Lenkijos atgimimo komandoro kryžius (1987 m.) 
* Lenkijos Nuopelnų kryžius (1972 m.) 
* žinybiniai apdovanojimai

## Atminimo įamžinimas
* Gimtosios sodybos vietoje Naujasodyje pastatytas drožinėtas medinis paminklas (autorius Vytautas Ulevičius).

## Šaltiniai
* Bronius Vertelka. ''Buvo tvirtas kaip uola'' // XXI amžius, 2009 m. gruodžio 11 d., Nr. 88]
* ''Zmarł Michał Peczeluna'' // Gazeta AMG, nr 1/2009
Pašerkšnės tvenkinys

**Pašerkšnės tvenkinys** – tvenkinys Lietuvoje, Mažeikių rajone, 7 km į šiaurės rytus nuo Sedos. Sudarytas užtvenkus Šerkšnės upę (Ventos intakas) 32,6 km nuo jos žiočių. Tvenkinio ilgis iš pietų į šiaurę – 1,38 km, plotis – iki 0,26 km. Altitudė 86,4 m. Pietinė tvenkinio dalis užpelkėjusi, gausiai užžėlusi vandens augalija. Krantai neaukšti, apaugę pavieniais medžiais ir krūmais. Aplinkui plyti dirbami laukai. Vakarinėje pakrantėje įsikūręs Pašerkšnės kaimas, rytinėje – Skuodiškių kaimas. Pietinę tvenkinio dalį skersai kerta kelias , ties rytine pakrante į jį įsijungia .

## Šaltiniai

* Tvenkinių katalogas. Aplinkos apsaugos ministerija. Kaunas, 1998
Montanjai

**Montanjai** ( – 'kalniečiai', sav.*Innu*) – indėnų tauta, gyvenanti šiaurės rytų Kanadoje, šiaurėje Kvebeko dalyje ir vietomis Labradore, priklauso algonkinams. Apgyvendinę beveik visą Labradoro pusiasalį, išskyrus jo šiaurines dalis. Populiacija – apie 27,7 tūkst. gyventojų (su naskapiais – 28,8 tūkst.). Tikintieji daugiausia katalikai, yra tradicinės tikybos puoselėtojų.

Siaurąja prasme montanjai yra tauta, gyvenanti šiaurinėje Šv. Lauryno upės ir įlankos baseino dalyje ir Labradoro pusiasalio rytuose; gimtoji kalba – montanjų (algonkinų šeima), taip pat vartoja prancūzų, anglų kalbas. Tačiau prie montanjų dažnai priskiriami ir jiems labai giminingi naskapiai, gyvenantys vidurio–šiaurės Labradoro pusiasalyje iki Fort Šimo ir Ungavos įlankos (kalba kiek skirtinga naskapių kalba) bei rytiniai kri-mistasiniai (gyvena rytinėje Džeimso ir Hadsono įlankų baseinų pusėje) ir prie jų prisijungę kri indėnai atikamekai (Sen Moriso aukštupio baseinas).

Su europiečiais montanjai susidūrė XVI a. Nuo XVII a. tarp montanjų ėmė veikti prancūzų misionieriai, o nuo XIX a. vid. tarp rytinių kri – anglų misionieriai. XVII–XIX a. vertėsi prekyba žvėrelių kailiais – toks verslas gerokai pakeitė montanjų visuomeninę sanklodą. Priešingai nei kri, montanjai neturėjo savo nuolatinių medžioklės plotų, pastovios gentinės sudėties ir vadų. Nuo XX a. vid. montanjai pradėjo gyventi sėsliai ir kurti kaimus iš didelių rąstinių namų. Dar maždaug iki XX a. 8-ojo dešimtmečio keliaudavo šunų kinkiniais, vėliau paplito sniego rogės.
 
Montanjų tradicinė kultūra panaši į kitų poarkčio (subarktikos) indėnų. Versdavosi daugiausiai medžiokle, žvejyba ir rankiojimu (pietuose rinkdavo laukines vynuoges, obuolius, uogas, riešutus, klevų sulą). Keliaudavo kanojomis, toboganais, sniegpadžiais, rogėmis-kanojomis (per drėgną sniegą).

Pagrindinis visuomeninis vienetas – daugiašeimė grupė (gyvena bendrame name, 15–20 žmonių). Žiemomis tokios grupės jungdavosi į būrius po 50–70 žmonių, o šie sudarydavo dar didesnes sandraugas (iki 300 žmonių). Pradžioje, kaip spėjama, santuoka buvusi matrilokalinė, bet ją pakeitė patrilokalinė. Buvo paplitusios santuokos tarp pusbrolių ir pusseserių, daugpatystė, pasitaikydavo sororato ir levirato atvejų.

Tradicinei tikybai būdingas šamanizmas, mitai apie triksterį Džokabišę ir kt. Nuo XX a. 8-ojo dešimtmečio ėmė steigtis regioninė savivalda, pradėtas gimtosios kalbos mokymas pradinėse mokyklose.

Pagrindinės montanjų gyvenvietės:
* Kvebeke: Pesamitas, Minganas, La Romenas, Uašatas-Maliotenamas, Nataškuanas, Maštojačas, Esipitas;
* Labradore: Natuašišas, Šešatšitas.


Canot de toile vers 1925.jpg|Kanojos gamyba (~1925 m.)
Montagnais Indians at Pointe Bleue.jpg|Montanjai iš Pont Bliu (~1890 m.)
HIND(1863) LABRADOR-EXP. p378 ROMAN CATHOLIC PROCESSION OF MONTAGNAIS AND NASQUAPEES AT THE MISSION OF SEVEN ISLANDS.jpg|Montanjų katalikiška procesija (1863 m. piešinys)
Caribou skin coat, Innu, Quebec-Labrador Peninsula, c. 1805 - Royal Ontario Museum - DSC00317.JPG|Montanjų paltas iš šiaurinių elnių kailio (XIX a. pr.)
Geneviève McKenzie-Sioui (Shanipiap).jpg|Montanjų muzikantė Ženevjė Makenzi-Siui (*Geneviève McKenzie-Sioui*)


## Šaltiniai
Felicijonas Šakenis

**Felicijonas (Pelicijonas) Šakenis**,  (1815 m. sausio 27 d. Veleniškiai, Vabalninko parapija, Kauno gubernija – 1899 m. gruodžio 28 d. Verkių kaimas, Vilniaus apskritis, Vilniaus gubernija) – Romos katalikų kunigas Lietuvoje ir Lenkijoje.

## Biografija
Mokėsi keturklasėje vienuolių bernardinų išlaikomoje keturklasėje pradinėje mokykloje Troškūnuose. Baigęs Balstogės kunigų seminariją, Vilniaus katedroje 1840 m. buvo įšventintas kunigu. Tais pačiais metais paskirtas vikaru į Kundzičę, 1841  m. perkeltas Sokolanus, 1846 m. tapo Drohičino benediktinių vienuolyno kapelionu, po metų - vikaras Ružanistoke.

1849 m. paskirtas klebonu į *Šv. vyskupo Stanislovo ir Švč. Mergelės Marijos Ėmimo į dangų bažnyčią* Nareve. Buvo kaltinamas religinių patarnavimų teikimu vietos unitų tikintiesiems. Kai Lietuvoje, Baltarusijoje ir Lenkijoje kilo 1863 m. sukilimas, buvo patikrinta Narevo bažnyčia ir rastas sukilėlių simbolis - vėliava su išsiuvinėtu sulaužytu kryžiumi. Pats klebonas F.Šakenis apkaltintas pinigų sukilėliams rinkimu, dukart (1863 ir 1864 metais) buvo kalinamas. Galiausiai buvo nubaustas pinigine 200 rb. bauda. Narevo bažnyčia liko uždaryta, o Felicijonas Šakenis išsiųstas tarnauti vikaru į Dysnos apskritį.    

Nuo 1896 m. - altarista Vilniaus  Šv. Kryžiaus Atradimo bažnyčioje. Buvo surinkęs nemažą biblioteką, kurią padovanojo  Vilniaus kunigų seminarijai ir giminėms į Veleniškius ir Pagojės kaimus. 

## Šaltiniai
*  Konstantinas Šakenis. ''Iki ,,Vaizdų ir minčių nelaisvėje“'' , 1 kn. - Vilnius, 1997 psl. 18–20
*  Aldona Prašmantaitė. ''1863 metų sukilimas ir Katalikų Bažnyčia Lietuvoje'' - Lietuvos istorijos instituto leidykla: Vilnius, 2014
* Sławomir Presnarowicz. ''Ksiądz Felicjan Szakień — wielki bohater obojga narodów, polskiego i litewskiego'' // Kurier Wilenski, 21 December 2016
Solidarumas (reikšmės)

**Solidarumas** gali reikšti:

* Solidarumas (principas) – vienybė, besiremianti ar pasireiškianti bendrais interesais ar tikslais.
* Solidarumas – lenkų profesinė sąjunga, 1980 m. inicijavusį streikus, davusius pradžią visuomeniniams, vėliau – ir politiniams judėjimams, pakeitusiems politinę santvarką 1989 m.
Hermann Maier

**Hermanas Majeris** (g. 1972 m. gruodžio 7 d.) – Austrijos kalnų slidininkas, olimpinis ir pasaulio čempionas, Pasaulio taurės laimėtojas.
## Biografija

Hermanas Majeris gimė 1972 m. gruodžio 7 d. Flachau miestelyje, Zalcburgo žemėje. Jo tėvui priklausė slidininkų mokykla ir H. Majeris iš ankstyvo amžiaus lavino savo slidininko techniką. 15-os metų H. Majeris buvo priimtas Nacionalinę Austrijos slidinėjimo akademiją, tačiau pašalintas iš programos per pirmuosius metus dėl kelio problemos ir dėl mažo svorio (svėrė 50 kg). Jis dirbo pas plytų klojėją mokiniu ir žiemomis − slidinėjimo instruktoriumi. 1995 m. sustiprėjęs nuo fizinio darbo H. Majeris pabandė dar kartą tapti kalnų slidininku. Jis sėkmingai pasirodė Europos taurės varžybose ir 1995−96 m. sezono pabaigoje startavo trijuose Pasaulio taurės etapuose. 1996−97 m. sezone jis turėjo riešo problemų ir į kalnų slidinėjimo lyderius išsiveržė sekančiame sezone, 1998 m. sausį laimėjęs 8 Pasaulio taurės etapus, iš kurių penkis iš eilės. 1998 m. Nagano olimpinėse žaidynėse pirmoje greitojo nusileidimo rungtyje H. Majeris įspūdingai griuvo, patyrė peties ir kelio traumas, tačiau po trijų dienų grįžo į slidinėjimo trasas ir laimėjo slalomo supermilžino rungties aukso medalį. Dar po trijų dienų jis griuvo pirmajame didžiojo slalomo nusileidime, bet antruoju nusileidimu laimėjo antrąjį olimpinį aukso medalį. Po Nagano olimpiados H. Majeris laimėjo bendrosios įskaitos Pasaulio taurės laimėtojo titulą.

H. Majeris laimėjo bendrosios įskaitos Pasaulio taurės laimėtojo titulus 2000 ir 2001 m. Pastaraisiais metais jis patyrė rimtą motociklo avariją, po kurios vos neteko kojos ir turėjo praleisti 2002 m. Solt Leik Sičio olimpiadą. 2004 m. H. Majeris laimėjo ketvirtą bendrosios įskaitos Pasaulio taurės laimėtojo titulą. 2006 m. Turino olimpiadoje jis laimėjo sidabro medalį slalome supermilžine ir paskelbė, kad tai jo paskutinės olimpinės žaidynės. Kitų metų pasaulio čempionate jis nelaimėjo nei vieno medalio ir paskutinį, 54-ąjį Pasaulio taurės etapą laimėjo 2008 m. lapkritį. Tuo metu pergalėmis Pasaulio taurės istorijoje nusileido tik I. Stenmarkui (86 pergalės). Po kelių mėnesių H. Majeris patyrė kelio traumą ir po sudėtingo pooperacinio periodo pasitraukė iš profesionaliojo sporto varžybų 2009 m. spalį. Dėl savo nusileidimų stiliaus, paremto fizine jėga, o ne techniškumu, H. Majeris buvo pramintas „Herminatoriumi“ pagal savo tautietį A. Švarcnegerį ir pastarojo rolę filme „Terminatorius“.

## Pasiekimai
* Dukart olimpinis čempionas:
** 1998 m. Naganas: 2 aukso medaliai slalomo supermilžino ir didžiojo slalomo rungtyse;
** 2006 m. Turinas: sidabras slalome supermilžine, bronza didžiajame slalome;
* Triskart pasaulio čempionas:
** 1999 m. Veilas/Biver Krykas: 2 aukso medaliai greitojo nusileidimo ir slalomo supermilžino rungtyse ;
** 2001 m. Sankt Antonas: sidabras greitajame nusileidime ir bronza slalome supermilžine;
** 2003 m. Sankt Moricas: sidabras slalome supermilžine;
** 2005 m. Bormijus: auksas didžiajame slalome;
* 4 kartus bendrosios įskaitos Pasaulio taurės laimėtojas (1998, 2000, 2001 ir 2004 m.);
* 54 pergalės FIS Pasaulio taurės etapuose;
## Šaltiniai
Kereliai (Astravas)

**Kereliai** (, ) – kaimas Gudijoje, Gardino srityje, Astravo rajone, Gervėčių kaimiškojoje apylinkėje. Įsikūręs 22 km į šiaurės rytus nuo Astravo, 8 km nuo Gervėčių, Ašmenėlės dešiniajame krante, miškų apsuptyje, priešais Dideles Jacinas (jungiasi tiltu).

## Šaltiniai
Knystuškės

**Knystuškės** (, ) – kaimas Gudijoje, Gardino srityje, Astravo rajone, Gervėčių kaimiškojoje apylinkėje. Įsikūręs 16 km į rytus nuo Astravo, 8 km į pietryčius nuo Gervėčių, Ašmenėlės kairiajame krante. Į kaimą ateina keliukas iš Girių.

## Šaltiniai
Pētõr Damberg

**Pėteris Alfredas Dambergas** (, , 1909 m. kovo 9 d. Sykrage, dab. Latvijoje – 1987 m. balandžio 25 d. Adažiuose, Latvijoje) – lyvių kalbos mokovas, lyvių poetas ir prozininkas, vertėjas, lyvių tautosakos tyrėjas, pedagogas. Vienas įžymiausių lyvių literatūros atstovų, 1972 m. su dar keturiais žmonėmis Rygoje įkūrė lyvių ansamblį „Līvlist“.

## Biografija ir veikla
P. Dambergas gimė Sykrage lyvių žvejų Karlio () ir Kristynės () Dambergų šeimoje. I pasaulinio karo metais gyveno Estijoje ir išmoko estų kalbą, todėl vėliau estų ir suomių kalbininkams galėjo padėti studijuoti lyvių kalbą. 1922 m. susipažino su tautosakos tyrėju estu O. Loritsu. 1925 m. baigė Dundagos pagrindinę mokyklą, 1925 m. rudenį P. Dambergas įstojo į Valstybinės Ventspilio amatų mokyklos komercijos skyrių. Baigęs mokyklą jis tapo Ancės valsčiaus valdybos praktikantu, nes tėvai nebuvo tiek turtingi, kad būtų galėję jam užtikrinti tolesnį išsilavinimą. 1928 m. Lyvių sąjunga ir Suomių sąjunga (Suomalaisuuden Liitto) sudarė sutartį dėl lyvių jaunimo lavinimosi, ir P. Dambergui buvo suteikta Suomijos parama studijuoti Jelgavos valstybiniame mokytojų institute, kurį baigė 1934 m. Darbavosi lyvių mėnraštyje „Līvli“. 1935 m. lyvių kalba jis parašė chrestomatiją „Jemakīel lugdõbrāntõz: skūol ja kuod pierast“ („Skaitymo knyga gimtąja kalba: mokyklai ir namams“). Ši knyga laikoma viena geriausių, kada nors parašytų lyvių kalba. P. Dambergas dirbo mokytoju įvairiose mokyklose, kol 1969 m. išėjo į pensiją. 1972 m. buvo vienas iš Rygos lyvių ansamblio „Līvlist“ steigėjų.

6-ajame dešimtmetyje Estijos Mokslų akademijos užsakymu keletą vasarų rinko lyviškus vietovardžius. 1963 m. Estijos MA Kalbos ir literatūros instituto tautosakos skyrius kreipėsi į P. Dambergą su prašymu rinkti lyvių patarles, ir P. Dambergas jų surinko ir nusiuntė 542. Jo pasakojimai apie tradicinę lyvių kultūrą 1975 m. publikuoti Helsinkyje, 1971 m. Taline juos užrašė suomių kalbininkas S. Suhonenas. 1978 m. Estijoje lyvių ir estų kalbomis išėjo P. Dambergo straipsnis „Lyvių kalbos tvarkyba“, kuris ilgą laiką buvo išsamiausias lyvių raštų kalbos susidarymo tyrimas. 1979–1987 m. estų kalbininkui T. Vytsui padėjo sudaryti Lyvių-estų-latvių žodyno kartoteką, daug prisidėjo prie lyvių leksikos plėtros, sukūrė nemažai naujadarų.

P. Dambergas mirė 1987 m. Adažiuose, palaidotas Baltezero kapinėse.

## Išnašos

## Literatūra
* Jemakīel lugdõbrāntõz: skūol ja kuod pierast. Helsinki : Ulzõ andõnd Sūomõ Skūollist, 1935.
* Marjo Mela and Lembit Valba: Latvian historiaa ja kulttuuria, Rozentāls-seura 2005, ISBN 951-98671-1-2

## Nuorodos
* Livones.net P. Dambergo biografija  
* Lībieši mutvārdu vēstures avotos  M ā r a Z i r n ī t e, Latvijas Zinātņu akadēmijas. A. — 2000, 54. sēj., 3./4. (608./609.) nr., 84. — 95. lpp.
*
Račių tvenkinys

**Račių tvenkinys** – tvenkinys Lietuvoje, Mažeikių rajone, 11 km į pietvakarius nuo Mažeikių, į šiaurę nuo Žemalės. Sudarytas užtvenkus Žemalupio upelį (Vaidoto intakas, Šerkšnės baseinas) 3,7 km nuo jo žiočių. Tvenkinio ilgis iš pietvakarių į šiaurės rytus – 0,48 km, plotis – iki 0,26 km. Altitudė 82 m. Krantai žemi, pietinis krantas apaugęs medžiais ir krūmais. Aplinkui plyti dirbami laukai. Šalia įsikūręs Račių kaimas.

Tvenkinys įrengtas 1975 m.

## Šaltiniai
* Tvenkinių katalogas. Aplinkos apsaugos ministerija. Kaunas, 1998

### Išnašos
Pikelių (Giniočių) tvenkinys

**Pikelių (Giniočių) tvenkinys** () – tvenkinys Lietuvoje, Mažeikių rajone ir Latvijoje, Saldaus savivaldybėje, 19 km į šiaurės vakarus nuo Mažeikių, į šiaurę nuo Pikelių miestelio. Sudarytas užtvenkus Lūšies upę (Ventos intakas) 7,3 km nuo jos žiočių. Tvenkinio ilgis iš vakarų į rytus – 1,1 km, plotis – iki 0,15 km. Altitudė 55,6 m. Tvenkinio krantai vietomis aukštoki, ištįsai apaugę medžiais ir krūmynais. Vakarinis galas plačiai užpelkėjęs. Maždaug tvenkinio viduriu eina Latvijos–Lietuvos valstybinė siena. Lietuvos teritorijoje yra ~ 4,7 ha tvenkinio. Šiaurinėje ir pietinėje pakrantėse plyti dirbami laukai. Latvijos pusėje yra pastatyta mažoji hidroelektrinė.

## Šaltiniai
Rakiškės tvenkinys

**Rakiškės tvenkinys** – tvenkinys Lietuvoje, Mažeikių rajone ir Akmenės rajone, 14,5 km į pietus nuo Viekšnių. Sudarytas užtvenkus Virvytės upę (Ventos intakas) 24 km nuo jos žiočių. Tvenkinio ilgis iš pietų į šiaurę – 2,25 km, plotis – iki 0,15 km. Tvenkinys ilgas ir siauras, beveik neišsiliejantis iš upės vagos. Altitudė 79,5 m. Krantai daug kur aukšti ir statūs, šlaitai apaugę medžiais ir krūmais. Pakrantės plačiai apaugę miškeliais. Į rytus įsikūrę Meškių ir Balsių kaimai. 1999 m. pastatyta 230 kW galios mažoji hidroelektrinė.

## Šaltiniai